b'\n_START_ARTICLE_\nCharles Pelot Summerall\n_START_SECTION_\n\xc5\xbdivljenjepis\n_START_PARAGRAPH_\nRodil se je v Blunts Ferryju (Florida) in v letih 1882-85 obiskoval Voja\xc5\xa1ko akademijo Porter v Ju\xc5\xbeni Karolini. Po diplomiranju je tri leta delal kot u\xc4\x8ditelj, nato pa je leta 1888 vstopil v Voja\xc5\xa1ko akademijo ZDA; tu je diplomiral junija 1892._NEWLINE_Kot drugi poro\xc4\x8dnik je bil sprva dodeljen 1. pehotnemu polku, nato pa je bil marca 1893 preme\xc5\xa1\xc4\x8den v 5. artilerijski polk. S tem polkom je bil v letih 1893-95 name\xc5\xa1\xc4\x8den v Kaliforniji in nato v letih 1895-98 v Fort Hamiltonu. V letih 1898-99 je bil dodeljen Oddelku za (Mehi\xc5\xa1ki) zaliv, kjer je bil sprva pribo\xc4\x8dnik poveljnika, nato pa in\xc5\xbeenir. Marca 1899 je bil povi\xc5\xa1an v prvega poro\xc4\x8dnika._NEWLINE_Summerall se je s svojim polkom udele\xc5\xbeil filipinske vstaje (1899-90) in zatrtja boksarske vstaje (1900-1901). Za zasluge je bil julija 1901 povi\xc5\xa1an v stotnika in preme\xc5\xa1\xc4\x8den v 106. obalno artilerijsko \xc4\x8deto (106th Coast Artillery Company). V sestavi te \xc4\x8dete je slu\xc5\xbeil v Fortu Walla Walla in Fortu Lawton; v letih 1901-02 je bil poveljnik forta. Pozneje je bil poslan v Camp Skagway (Aljaska), kjer je bil poveljnik in graditelj novega Forta Seward; pozneje (1902-03) je poveljeval \xc5\xa1e Fort Flagler. Nato je bil preme\xc5\xa1\xc4\x8den v 3. poljskoartilerijsko baterijo (3rd Field Artillery Battery) v Camp Thomas in Fort Myer (1903-05)._NEWLINE_V letih 1905-11 je bil vi\xc5\xa1ji in\xc5\xa1truktor artilerijskih taktik na Voja\xc5\xa1ki akademiji ZDA in bil marca 1911 povi\xc5\xa1an v majorja. Isto\xc4\x8dasno je bil imenovan za poveljnika poljske artilerije Manevrske divizije, ki je bila garnizirana v San Antioniu (Teksas). V letih 1912-14 je bil poveljnik poletnih te\xc4\x8dajev za Kopensko vojsko in Nacionalno gardo; pozneje (1915-17) je bil namestnik na\xc4\x8delnika Biroja Nacionalne garde in hkrati bil poveljnik artilerije nacionalne garde. Na tem polo\xc5\xbeaju je vplival na nakup artilerijskih daljinomerov, saj je bil tudi \xc4\x8dlan Odbora za strelivo (1915-16), preiskovalne komisije za proizvodnjo streliva (1916), Odbora za strelivo in fortifikacije (1917) in \xc4\x8dlan voja\xc5\xa1ke misije pri britanskih in francoskih armadah (1917). V tem \xc4\x8dasu je bil povi\xc5\xa1an v podpolkovnika (1916), polkovnika (1917) in brigadnega generala Nacionalne vojske ZDA (avgust 1917)._NEWLINE_Med prvo svetovno vojno je med boji v Franciji poveljeval 67. in 1. poljskoartilerijski brigadi, bil povi\xc5\xa1an v generalmajorja Nacionalne vojske; nato je bil \xc5\xa1e poveljnik 1. divizije in 5., 9. ter 4. korpusa. Po vojni je bil \xc4\x8dlan Ameri\xc5\xa1ke mirovne misije na pari\xc5\xa1ki mirovni konferenci leta 1919._NEWLINE_Summerland je dalje poveljeval 1. diviziji v letih 1919-21, za kar je bil povi\xc5\xa1an v brigadnega general (februar 1919) in generalmajorja (april 1920). V letih 1921-24 je bil poveljnik Havajskega oddelka. Colonel William "Billy" Mitchell visited Summerall during his command in Hawaii, and criticized the lack of air defenses for the islands. This angered the general, who later attempted to preside over Mitchell\'s court-martial in 1925, until the defense won his dismissal by showing his bias. However, he still testified as a witness against Mitchell._NEWLINE_Potem, ko je v letih 1924-26 poveljeval 8. in 2. korpusnima podro\xc4\x8djema, je bil imenovan za na\xc4\x8delnik General\xc5\xa1taba Kopenske vojske ZDA; na tem polo\xc5\xbeaju je bil od 21. novembra 1926 do 20. novembra 1930. Medtem je bil februarja 1929 povi\xc5\xa1an v polnega generala. V \xc4\x8dasu svojega mandata je pri\xc4\x8del z ustanavljanjem mehanizirane sile, pri \xc4\x8demer je priporo\xc4\x8dil integrirano mobilno silo s tankovskim, artilerijskim, in\xc5\xbeenirskim in oskrbovalnim elementom._NEWLINE_Marca 1931 se je upokojil iz aktivne slu\xc5\xbebe; kljub temu pa je ostal aktiven saj je bil vse do leta 1953 predsednik Citadele, Voja\xc5\xa1kega kolid\xc5\xbea Ju\xc5\xbene Karoline. Umrl je 14. maja 1955 v Washingtonu, D.C.._NEWLINE_Pokopan je bil 17. maja istega leta na Nacionalnem pokopali\xc5\xa1\xc4\x8du Arlington.\n_START_SECTION_\nDru\xc5\xbeina\n_START_PARAGRAPH_\nAvgusta 1901 se je poro\xc4\x8dil s Lauro Mordecai. Njegov sin, Charles Pelot Summerall mlaj\xc5\xa1i, je bil polkovnik Kopenske vojske ZDA.'